cyanic-selkie/wikianc huggingface dataset:
Tekken 4
Πλοκή
Μετά την μάχη ο Heihachi πηγαίνει τον Kazuya στο Hon-Maru, ένα dojo της οικογενείας Mishima βαθιά μέσα στο δάσος. Εκεί βρίσκεται αλυσοδεμένος ο λιπόθυμος Jin Kazama. Λίγα δευτερόλεπτα μετά ο Kazuya κυριεύεται από τον Devil και ρίχνει τον Heihachi νοκ-άουτ με μία κίνηση. Στην συνέχεια αρχίζει να προκαλεί τον Jin ξυπνώντας το Devil gene μέσα του. O Jin συνέρχεται και με μία έκρηξη οργής σπάει τα δεσμά του. Οι δυο τους αναμετρώνται και νικητής βγαίνει ο Jin. O Heihachi ανακτά τις αισθήσεις του και πάει να του επιτεθεί όμως χάνει και αυτός με την σειρά του.
Αντώνης Στεργιάκης
Ο Αντώνης Στεργιάκης (γενν. 16 Μαρτίου 1999) είναι Έλληνας ποδοσφαιριστής, ο οποίος αγωνίζεται ως τερματοφύλακας για τον Παναιτωλικό.
Σλάβια Σόφιας
Στις 21 Αυγούστου 2016, έκανε το ντεμπούτο του για την Σλάβια, περνώντας ως αλλαγή στο 74ο λεπτό της εκτός έδρας νίκης με 4-0 επί της Λέφσκι Σόφιας.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές ΠΦΚ Σλάβια Σόφιας Κατηγορία:Ποδοσφαιριστές Πάρβα Λίγκα (Βουλγαρία) Κατηγορία:Ξένοι ποδοσφαιριστές στη Βουλγαρία Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Σούπερ Λιγκ Ελλάδας
Ένδοξες Νήσοι
Το αρχιπέλαγος αποτελείται από δύο νησιά, τη Μεγάλη Ένδοξη και το Νησί του Κρίνου (Île du Lys), καθώς και 8 βραχονησίδες (Roches Vertes): Βράχος Ναυαγίου (Wreck Rock), Νότιος Βράχος (South Rock) και οι τρεις Βράχοι Βέρτε (Verte Rocks) και τρεις άλλοι χωρίς όνομα. Σχηματίζουν τμήμα ενός κοραλλιογενούς υφάλου και μιας λιμνοθάλασσας. Η Μεγάλη Ένδοξη είναι κατά προσέγγιση κυκλική και έχει διάμετρο 3 χλμ. Έχει πυκνή βλάστηση, κυρίως από τα υπολείμματα φυτείας φοινίκων και δένδρων κασουαρίνα (είδος κωνοφόρου).
Τα νησιά σήμερα είναι φυσικά καταφύγια με μετεωρολογικό σταθμό που φυλάσσεται από Γάλλους στρατιώτες (τη Γαλλική Λεγεώνα των Ξένων). Διεκδικούνται από τη Μαδαγασκάρη (λόγω της στρατηγικής σημασίας τους), τις Σεϋχέλλες (που τα θεωρούν τμήμα του Αρχιπελάγους των Σεϋχελλών) και τις Κομόρες (που θεωρούν τα νησιά τμήμα του Αρχιπελάγους των Κομορών).
thumb|250px|right| Χάρτης των Ενδόξων Νήσων
Σόβατα
Ιστορία
Έχουν ανακαλυφθεί μερικά ερείπια ρωμαϊκής περιόδου, αλλά τα περισσότερα από τα αρχαιολογικά ευρήματα χρονολογούνται στη βυζαντινή περίοδο. Η παροχή νερού της Σόβοτας βασίστηκε στην απορροή της επιφάνειας που συλλεγόταν σε μεγάλες δεξαμενές.
Ρωμαϊκή περίοδος
Στο νότιο τμήμα της πόλης ανακαλύφθηκαν ρωμαϊκά ερείπια του πρώτου αιώνα π.Χ..
Περισσότερη Ευρώπη
Παραπομπές
Κατηγορία:Ιταλικά πολιτικά κόμματα Κατηγορία:Φιλελεύθερα κόμματα στην Ιταλία
Ιωάννα της Βαυαρίας
Η Ιωάννα, γερμ. Joanna von Bayern (π. 1362 - 31 Δεκεμβρίου 1386) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε βασίλισσα της Βοημίας.
Νικόλαος Κρίκος
Ο Νικόλαος Κρίκος (Ζηλίστα 1875 – Σπερχειάδα 1956) διετέλεσε Δήμαρχος και Πρόεδρος Κοινότητας Σπερχειάδας, επί πέντε τετραετίες από το 1903 έως το 1933. Με την πολιτική του διορατικότητα, προγραμματισμό και επιμονή συνετέλεσε καταλυτικά στη διαμόρφωση και ανάπτυξη της περιφέρειας Σπερχειάδας, στο πρώτο μισό του εικοστού αιώνα.
Νίκος Παναγιωτόπουλος
Ατομικές Εκθέσεις
με την υποστήριξη του Goethe Zentrum, 7 Ιουνίου  2021 – 11 Αυγούστου 2021. Poems & Crimes, Aθήνα, Ιανουάριος 2016. Επιμέλεια Η.Παπαϊωάννου, 5th Biennale of Contemporary Art, Κρατικό Μουσείο Σύγχρονης Τέχνης, Σεπτεμβριος – Οκτώβριος 2015.
Χριστιανός Ι΄ της Δανίας
Πρώιμα χρόνια
Ο Χριστιανός Κάρολος Φρειδερίκος Αλβέρτος Αλέξανδρος Γουλιέλμος γεννήθηκε στις 26 Σεπτεμβρίου 1870 στα Ανάκτορα Σαρλότενλουντ, κοντά στην Κοπεγχάγη. Ήταν το πρώτο παιδί του Φρειδερίκου, τότε διαδόχου της Δανίας, και της συζύγου του Λουίζας της Σουηδίας (κόρη του Καρόλου ΙΕ΄ της Σουηδίας). Βαφτίστηκε στις 31 Οκτωβρίου 1870 στο παρεκκλήσι των Ανακτόρων Κρίστιανσμποργκ από τον Επίσκοπο της Ζηλανδίας Χανς Λάσεν Μάρτενσεν.
Γάμος και απόγονοι
Ο Χριστιανός Ι΄ νυμφεύτηκε την Αλεξανδρινή του Μεκλεμβούργου-Σβερίν στις Κάννες στις 26 Απριλίου του 1898. Η Αλεξανδρινή ήταν κόρη του Φρειδερίκου Φραγκίσκου Γ΄ του Μεκλεμβούργου-Σβερίν και της συζύγου του Αναστασίας Μιχαήλοβνας της Ρωσίας. Ο Χριστιανός και η Αλεξανδρινή απέκτησαν δύο παιδιά:
Το τέλος
Μετά την πτώση του από άλογο στις 19 Οκτωβρίου 1942, είχε καταστεί μη ικανός για τον θρόνο. Τον Αύγουστο του 1943, ομιλία του εναντίον των κατοχικών δυνάμεων, τον οδήγησε σε φυλάκιση, η οποία διήρκεσε ως το τέλος του πολέμου.
Φλαβονοειδή
Χημική δομή
Ο όρος φλαβονοειδή χρησιμοποιείται για να περιγράψει ένα ευρύ σύνολο φυσικών προϊόντων που σχηματίζουν έναν ανθρακικό σκελετό με 15 ατόμα άνθρακα διατεταγμένα σε δύο αρωματικούς δακτυλίους που ενώνονται με μία γέφυρα τριών ανθράκων (C6-C3-C6). Τα φλαβονοειδή διακρίνονται σε επιμέρους ομάδες όπως τις ανθοκυανίνες, φλαβόνες, φλαβονόνες, διϋδροφλαβονόλες, χαλκόνες, φλαβονόλες, φλαβάνες, προανθοκυανιδίνες και τα ισοφλαβονοειδή. μικρογραφία|Βασική δομή ανθρακικού σκελετού των φλαβονοειδών.
Νήσος Χουάν ντε Νόβα
• 3 : Γκλοριόζος Νήσοι
Το νησί ονομάστηκε από το όνομα του Ζοάο ντα Νόβα, ενός Γαλικιανού στόλαρχου στην υπηρεσία της Πορτογαλίας που πέρασε δίπλα από το νησί το 1501. Είναι Γαλλική κτήση από το 1897. Τα αποθέματα Γκουανό (φωσφορικά άλατα) έγιναν αντικείμενο εκμετάλλευσης από την αρχή του 20ου αιώνα έως το 1970. Το νησί εγκαταλείφθηκε κατά την διάρκεια του Β΄Παγκοσμίου Πολέμου όταν και το επισκέφθηκαν Γερμανοί με υποβρύχια. Εγκαταστάσεις, που περιλαμβάνουν ένα υπόστεγο αεροσκαφών, σιδηροτροχιές, σπίτια και ένα τζέττυ (πλατφόρμα προς το νερό) είναι ερείπια.
Ντύτρυκ
Πηγές
Κατηγορία:Οίκος των Πιαστ
Θηλαστικό
Ιδιαίτερα χαρακτηριστικά
Τα σωζόμενα είδη θηλαστικών αναγνωρίζονται από την παρουσία ιδρωτοποιών αδένων, συμπεριλαμβανομένων αυτών που είναι ειδικευμένοι στην παραγωγή γάλακτος για να θρέψουν τα μικρά τους. Στην ταξινόμηση των απολιθωμάτων, ωστόσο, πρέπει να χρησιμοποιούνται άλλα χαρακτηριστικά, δεδομένου ότι πολλά χαρακτηριστικά δεν είναι ορατά στα απολιθώματα.
Πολλά χαρακτηριστικά που είναι κοινά σε όλα τα σωζόμενα θηλαστικά εμφανίστηκαν στα πρώτα μέλη της ομάδας:
Ως επί το πλείστον, αυτά τα χαρακτηριστικά δεν υπήρχαν στους προγόνους των θηλαστικών της τριαδικής περιόδου.
Ταξινόμηση
thumb|300px|Οι τάξεις [[Τρωκτικά (μπλε), Χειρόπτερα (κόκκινο) και Μυγαλόμορφα (κίτρινο) μαζί περιλαμβάνουν περισσότερο από το 70% των ειδών θηλαστικών]]
Μνα
Ο Διόδωρος Σικελιώτης διηγείται ότι στις Γυμνησιαίους νήσους οι πολεμιστές του Αμίλκα στην Ναυμαχία του Εκνόμου (256 π.Χ.) χρησιμοποιούσαν σφεντόνες, τις οποίες γέμιζαν με πέτρινα βλήματα βάρους μιας μνας.
C：Real
1997–2001: Ίδρυση
Το συγκρότημα δημιουργήθηκε το 1996 από τον Τάκη Δαμάσχη. Πολύ σύντομα κυκλοφόρησε το πρώτο τους σινγκλ, με τίτλο A New Religion. Το 1997 ακολούθησε και δεύτερο σινγκλ με τίτλο Visions of You και με συμμετοχή της Σάρα Τζέιν Μόρις. Το σινγκλ κυκλοφόρησε σε 30 χώρες, κάτι που θεωρήθηκε επιτυχία για ένα σχετικά νέο συγκρότημα. Το πρώτο άλμπουμ των C:Real κυκλοφόρησε τον Ιούνιο του 1997 με τίτλο Realtime.
2016–2017: Αποχώρηση Γεωργίας Λαζοπούλου και ξένες συνεργασίες
Τον Οκτώβριο του ιδίου έτους κυκλοφορεί το τραγούδι Let me be σε συνεργασία με την Αγγλίδα soul τραγουδίστρια Hannah Williams.
Μέλη
Τρέχοντα
Πρώην
Διοργανώσεις Ε.Π.Σ. Αθηνών 1964–65
Βαθμολογία
2 Το Μάιο του 1965 ο Α.Ο. Λαυρίου με έδρα την πλατεία Λαυρίου της Αθήνας, μετακόμισε στο Ψυχικό και μετονομάστηκε σε «Α.Π.Ο. Ψυχικόν».
Βλαντιβόι της Βοημίας
Πηγές
Κατηγορία:Οίκος των Πιαστ Κατηγορία:Χριστιανοί μονάρχες
Pascal (γλώσσα προγραμματισμού)
Διάφορα λειτουργικά συστήματα, (όπως το Macintosh της Apple), είχαν μέρη τους γραμμένα σε Pascal. Το τυπογραφικό λογισμικό ΤΕΧ, που δημιούργησε ο Ντόναλντ Κναθ (Donald E. Knuth), γράφτηκε σε μια διάλεκτο Pascal, την WEB. Η εταιρεία Borland έχει εκδώσει μία σειρά από ταχύτατους μεταφραστές Pascal με το όνομα Τurbo Pascal. Η τελευταία έκδοση της Pascal για τα Windows θεωρείται μία από τις καλύτερες εκδόσεις της στον χώρο των μικροϋπολογιστών.
Γειά σου, κόσμε!
begin writeln('Γεια σου, κόσμε!'); end.
Ηλυσιακός Α.Ο. (ποδόσφαιρο)
Ο Ηλυσιακός ιδρύθηκε το 1927, με τη δράση του Ποδοσφαιρικού Ομίλου «Ηλυσ(σ)ιακός» σε ανεπίσημο επίπεδο (δηλαδή, πριν την υποβολή καταστατικού στο Πρωτοδικείο Αθηνών) να έχει αρχίσει τουλάχιστον από το προηγούμενο έτος, σύμφωνα με αναφορές του τύπου της εποχής και άλλων πηγών. Διαθέτει αύξοντα αριθμό μητρώου στην Ε.Π.Ο. το 15, όντας το 15ο μέλος που εγγράφηκε σε αυτήν. . O Ηλυσιακός μετράει 17 συμμετοχές στο πρωτάθλημα της Β' Εθνικής κατηγορίας, ωστόσο δεν κατάφερε ποτέ του να αγωνιστεί στην Α' Εθνική. Στο Κύπελλο Ελλάδας έχει αγωνισθεί ακόμη και στα προημιτελικά του θεσμού. Ο Ηλυσιακός έχει κατακτήσει 6 φορές το Πρωτάθλημα ΕΠΣΑ και 2 φορές Κύπελλο ΕΠΣΑ. Επίσης έχει κατακτήσει το πρωτάθλημα της Δ΄ Εθνικής και το Πρωτάθλημα Πρωταθλητριών Ε.Π.Σ..
Τίτλοι
6 Πρωταθλήματα ΕΠΣΑ: 1962-63, 1970-71, 1971-72, 1998-99, 2000-01, 2022-23
Μαρία της Βουργουνδίας, δούκισσα της Κλέβης
Βιογραφία
Ήταν η δεύτερη κόρη του Ιωάννη του Άφοβου, δούκα της Βουργουνδίας και της Μαργαρίτας των Βίττελσμπαχ, κόρης του Αλβέρτου Α΄ δούκα της Βαυαρίας.
Νήσος Τρομελέν
Κατηγορία:Νησιά της Γαλλίας Κατηγορία:Υπερπόντια Γαλλία Κατηγορία:Νησιά της Αφρικής Κατηγορία:Γαλλικά Νότια και Ανταρκτικά Εδάφη
Logo
Εξωτερικοί σύνδεσμοι
Κατηγορία:Γλώσσες προγραμματισμού Logo Κατηγορία:Γλώσσες με δυναμικούς τύπους
Μαγεία
thumb|250px|right| Η μάγισσα Κίρκη έτσι όπως απεικονίζεται στο [[Η Κίρκη Προσφέρει το Ποτήρι στον Οδυσσέα, Τζον Γουότερχαουζ, 1891.]]
Ορισμός
Η έννοια και ο όρος "μαγεία" αναπτύχθηκε στην Ευρωπαϊκή κοινωνία και έτσι το να γίνεται χρήση όσο αφορά τη μη Δυτικές κουλτούρες ή προ-σύγχρονες μορφές της Δυτικής κοινωνίας εγείρει προβλήματα, καθώς μπορεί να επιβάλει Δυτικές κατηγοριοποιήσεις που είναι ξένες προς αυτές. Ενώ ο όρος "μαγεία" σαν όρος που χρησιμοποιείται από τις Δυτικές κοινωνίες για αυτές (emic), αλλά παραμένει όρος που χρησιμοποιείται από έξω προς τις μη Δυτικές κοινωνίες (etic). Κατά τον 20ο αιώνα, πολλού μελετητές που είχαν επικέντρωση στις Ασιατικές και Αφρικανικές κοινωνίες απέρριψαν τον όρο "μαγεία", όπως και συναφείς όρους όπως "ξόρκια", για πιο ακριβείς όρους και έννοιες που υπήρχαν σε αυτές τις κοινωνίες,. Μια παρόμοια προσέγγιση έχει ακολουθηθεί από πολλούς μελετητές που ερευνούσαν προ-σύγχρονες κοινωνίες στην Ευρώπη, όπως της Κλασικής αρχαιότητας, και οι οποίοι βρίσκουν την σύγχρονη έννοια της μαγείας όχι κατάλληλη και προτιμούν πιο συγκεκριμένους όρους που προέρχονται από το πλαίσιο των αρχαίων πολιτισμών τους οποίους μελετάνε. Εναλλακτικά, ο όρος υπονοεί ότι όλες οι κατηγορίες της μαγείας είναι εθνοκεντρικές και ότι τέτοιες Δυτικές προκαταλήψεις είναι αναπόφευκτο μέρος της ακαδημαϊκής μελέτης.
Στα πλαίσια της Δυτικής κουλτούρας, ο όρος "μαγεία" έχει συνδεθεί με την ιδέα του Άλλου, και με την ιδέα της "αλλοτριότητας". Με την περιγραφή του Styers, έχει γίνει "ένας δυνατός δείκτης πολιτισμικής διαφοράς". Έχει επίσης επανειλημμένως παρουσιαστεί ως το αρχετυπικό μη σύγχρονο φαινόμενο. Στους Δυτικούς διανοητές του τέλους του 19ου και αρχών του 20ου αιώνα, η μαγεία θεωρούταν ως καθοριστικό χαρακτηριστικό "πρωτόγονων" τρόπων σκέψεων και συχνά αποδιδόταν σε περιθωριακές ομάδες, τοποθεσίες και περιόδους.
Διανοητική προσέγγιση
Οι ιδέες του Τάιλορ υιοθετήθηκαν και απλοποιήθηκαν από τον Φρέιζερ. Ο δεύτερος, χρησιμοποίησε το όρο "μαγεία" με τη σημασία της συμπαθητικής μαγείας, περιγράφοντάς την ως μια πρακτική που βασίζεται στην πεποίθηση του μάγου "ότι τα πράγματα αλληλεπιδρούν μεταξύ τους από απόσταση μέσω μιας μυστικής συμπαθητικής δύναμης", κάτι που που περιέγραψε ως "έναν αόρατο αιθέρα". Διαχώρισε, παραπέρα, αυτή τη μαγεία σε δύο μορφές, την "ομοιοπαθητική (μιμητική)" και τη "μεταδοτική". Η πρώτη είναι η ιδέα ότι το "όμοιο παράγει όμοιο", ή αλλιώς η ομοιότητα μεταξύ δύο πραγμάτων μπορεί να καταλήξει στο ένα να επηρεάσει το άλλο. Η δεύτερη, βασιζόταν στην ιδέα ότι η επαφή μεταξύ δύο αντικειμένων τα επιτρέπει να συνεχίζουν να επηρεάζουν το ένα το άλλο από απόσταση. Όπως και ο Τάιλορ, ο Φρέιζερ έβλεπε τη μαγεία αρνητικά, περιγράφοντάς την ως "την μπάσταρδη αδελφή της επιστήμης", που προκύπτει από "μια μεγάλη καταστροφική πλάνη".
Λειτουργική προσέγγιση
Η λειτουργική προσέγγιση για τον ορισμό της μαγείας είναι συνδεδεμένη με το Γάλλους κοινωνιολόγους Μαρσέλ Μος και Εμίλ Ντιρκέμ. Σε αυτή την προσέγγιση, η μαγεία κατανοείται ως το θεωρητικό αντίθετο της θρησκείας.
Οι μελετητές έχουν κριτικάρει την ιδέα ότι η μαγεία και η θρησκεία μπορούν να διαφοροποιηθούν ως δύο ευκρινώς ξεχωριστές κατηγορίες. Ο κοινωνικός ανθρωπολόγος Άλφρεντ Ράντκλιφ-Μπράουν εξέφραζε την άποψη ότι "μια απλοποιημένη διχοτομία μεταξύ μαγείας και θρησκείας" δεν ήταν βοηθητική, και έτσι και οι δύο θα πρέπει να κατηγοριοποιηθούν κάτω από την ευρύτερη κατηγορία της τελετουργία. Αργότερα πολλοί ανθρωπολόγοι ακολούθησαν το παράδειγμά του. Όμως, αυτός ο διαχωρισμός ακόμα γίνεται συχνά από μελετητές που διαλέγονται για αυτό το θέμα.
Αρχαία Αίγυπτος
Η θεοποίηση της μαγείας στην αρχαία Αίγυπτος ήταν η θεά Χέκα, το όνομα της οποίας σημαίνει μαγεία. Εκτός από τα ξόρκια για την μετά θάνατον ζωή, οι αρχαίοι Αιγύπτιοι χρησιμοποιούσαν την μαγεία για μια σειρά από καθημερινά ζητήματα, όπως έρωτας, χρηματικά, και υγείας
Κλασική αρχαιότητα
Οι αρχαίοι Έλληνες συχνά φορούσαν μαγικά φυλακτά για την προστασία από τις κατάρες και την ατυχία. Φυλακτά φτιαγμένα από πολύτιμες πέτρες ή μέταλλα θεωρούνταν ιδιαίτερα αποτελεσματικά. Έχουν βρεθεί και μεταφραστεί μεγάλος αριθμός από μαγικούς πάπυρους στα αρχαία ελληνικά, κοπτικά, και δημώδη γραφή. Περιέχουν πρώιμα παραδείγματα από τη χρήση μαγικών λέξεων, που πιστευόταν ότι είχαν τη δύναμη να εξαναγκάζουν τα πνεύματα, και τη χρήση μυστηριακών μαγικών συμβόλων για την επίκληση των πνευμάτων. Η εξάσκηση της μαγεία απαγορεύτηκε κατά την ύστερη Ρωμαϊκή εποχή, και ο Θεοδοσιανός Κώδικας (438 μ.Χ.) αναφέρει : «Αν κάποιος μάγος εμποτισμένος με τη μόλυνση της μαγείας…συλληφθεί στην ακολουθία μου ή αυτή του Καίσαρα, δεν θα γλυτώσει την τιμωρία και τα βασανιστήρια λόγω της τάξης του».
Πρώιμος Χριστιανισμός και Μεσαίωνας
Το «πρότυπο» του μάγου στην Χριστιανική σκέψη ενσάρκωσε ο Σίμων ο Μάγος, μια μορφή που αντιμαχόταν τον Πέτρο και στις Πράξεις των Αποστόλων και στο απόκρυφο αλλά που είχε επιρροή Πράξεις του Πέτρου. Ο ιστορικός Michael Bailey εξέφρασε την άποψη ότι η στην μεσαιωνική Ευρώπη η "μαγεία" ήταν μια "σχετικά ευρεία κατηγορία που περιελάμβανε πολλά πράγματα". Οι Χριστιανοί θεολόγοι πίστευαν υπήρχαν πολλά διαφορετικά είδη μαγείας, η πλειοψηφία των οποίων ήταν είδη μαντείας. Για παράδειγμα, ο Άγιος Ισίδωρος συνέταξε έναν κατάλογο με τα πράγματα που θεωρούσε ως μαγεία, στα οποία περιέλαβε τα οιωνοσκοπία, νεκρομαντεία, αστρολογία, ξόρκια, οροσκόπια, φυλακτά, γεωμαντεία, υδρομαντεία, αερομαντεία, πυρομαντεία κ.α..
Στην πρώιμη μεσαιωνική Ευρώπη, ο όρος μαγεία ήταν όρος για κατάκριση. Στην μεσαιωνική Ευρώπη η Χριστιανοί συχνά υποπτεύονταν τους Μουσουλμάνους και τους Εβραίους για ενασχόληση με πρακτικές μαγείας. Επίσης, Χριστιανικές ομάδες κατηγορούσαν αντίπαλες Χριστιανικές ομάδες —τις οποίες θεωρούσαν αιρετικές—για ενασχόληση με δραστηριότητες μαγείας. Στη Μεσαιωνική Ευρώπη επίσης απαντήθηκε ο όρος maleficium για τις μορφές μαγείας που γίνονταν με την πρόθεση να βλάψουν. Κατά το μέσο Μεσαίωνα οι λέξεις για αυτούς που έκαναν αυτά τα μαγικά που σκοπό είχαν να βλάψουν εμφανίστηκαν σε διάφορες ευρωπαϊκές γλώσσες: sorcière στα Γαλλικά, Hexe στα Γερμανικά, strega στα Ιταλικά, και bruja στα Ισπανικά. Ο αγγλικός όρος witch, προήρθε από τον όρος της Παλαιό-αγγλικής γλώσσας wicce.
Οίκος ντε Λα Τρεμουάλ
Ο Οίκος ντε Λα Τρεμουάλ, γαλλ.: Maison de La Trémoile, ήταν μία γαλλική οικογένεια ευγενών από το Πουατιέ, το όνομα της οποίας προέρχεται από το χωριό La Trimouille στον νομό τού Βιέν. Αυτή η οικογένεια είναι γνωστή από τα μέσα του 11ου αι. και από τον 14ο αι. τα μέλη της ήταν εμφανή στη γαλλική ιστορία ως ευγενείς, στρατιωτικοί ηγέτες και σταυροφόροι και έδρασαν ως πολιτικοί ηγέτες, διπλωμάτες, Ουγενότοι και αυλικοί. Η εξ αρρενογονίας γραμμή της οικογένειας εξέλιπε το 1933, ενώ οι γυναίκες κληρονόμοι τού τελευταίου δούκα κράτησαν ζωντανό το επώνυμο Λα Τρεμουάλ στο Βέλγιο.
Γ΄ Εθνοσυνέλευση Ερμιόνης
Κατάλογος πληρεξουσίων
Οι πληρεξούσιοι της Εθνοσυνέλευσης στην Ερμιόνη αναφέρονται παρακάτω με τη σειρά που φαίνεται στα πρακτικά στην Α' Προκαταρκτική Συνεδρίαση της 18 Ιανουαρίου 1827 (76 πληρεξούσιοι) και στην τελευταία, τη ΙΖ' Συνεδρίαση της 17 Μαρτίου 1827.
Γιόζεφ Γιόχλερ
Βίος και ορειβασία
Ο Γιόχλερ γεννήθηκε στο Λάντεκ, όπου και έμαθε την τέχνη του οικοδόμου. Με τον αδελφό του Χανς πραγματοποίησε την ανάβαση της ανατολικής όψης του Ραγκλεσπίτσε το 1951, πρώτη ανάβαση μιας διαδρομής με δυσκολία VI στις Άλπεις Βέργουολ (Alps Verwall). Το 1952 μαζί με τον Χέρμαν Μπουλ σε εξαιρετικά αντίξοες συνθήκες πραγματοποίησε την όγδοη ανάβαση της βόρειας όψης του Άιγκερ. Ένα χρόνο αργότερα πραγματοποίησε την όγδοη ανάβαση στη βόρεια πλευρά του Μάτερχορν.
Στις 19 Οκτωβρίου 1954 μαζί με τον Χέρμπερτ Τίσι και τον Σέρπα Πάσανγκ Ντάγουα Λάμα πραγματοποίησε την πρώτη ανάβαση στο έκτο ψηλότερο βουνό στον κόσμο, στην στο Τσο Ογιού 8.188 μ. . Η συνολική δυσκολία της διαδρομής και η απουσία εφεδρικού οξυγόνου θεωρήθηκε ορόσημο για την ορειβασία μεγάλου υψομέτρου.
Giosuè Carducci (αντιτορπιλικό)
Εξωτερικοί σύνδεσμοι
Κατηγορία:Αντιτορπιλικά κλάσης Oriani Κατηγορία:Ιταλικά αντιτορπιλικά του Β΄ Παγκοσμίου Πολέμου
Εμίνονου
right|thumb|250px|Χάρτης της Ιστανμπούλ και θέση του Εμίνονου thumb|right|250px|Η Αγία Σοφία
To 1990 ο πληθυσμός του Εμίνονου ανερχόταν στις 83.444 κατοίκους. Ελαττώθηκε σημαντικά τα επόμενα χρόνια, φθάνοντας τις 32.557 κατοίκους κατά την απογραφή του 2007. Μέχρι το 2008, όταν και ενσωματώθηκε διοικητικά στο δήμο Φατίχ, αποτελούσε ξεχωριστό δήμο της Κωνσταντινούπολης.
Λούφα και παραλλαγή
Λούφα και παραλλαγή: Σειρήνες στο Αιγαίο
Μια ομάδα φαντάρων σε βραχονισίδα κοντά στην Κω συλλαμβάνει το πλήρωμα μιας τουρκικής θαλαμηγού που μπήκε κατά λάθος στα ελληνικά ύδατα για να αποβιβάσει 3 λαθρομετανάστες. Κινδυνεύει όμως να δημιουργηθεί θερμό επεισόδιο, επειδή ανάμεσα στους συλληφθέντες είναι η ανιψιά ενός Τούρκου στρατηγού και η νικήτρια τοπικών καλλιστείων. Βγήκε στους κινηματογράφους στις 8 Δεκεμβρίου 2005.
Λούφα και παραλλαγή: Σειρήνες στη στεριά
7 χρόνια μετά το επεισόδιο στη βραχονησίδα Πίττα, οι πρωταγωνιστές του ξανασυναντιούνται για να βοηθήσουν τον Σταυρακομαθιακάκη να βρει τη 12χρονη Νούρι, η οποία κρατείται και πρόκειται να απελαθεί. Βγήκε στους κινηματογράφους στις 27 Οκτωβρίου 2011.
Πάσανγκ Ντάγουα Λάμα
Ο Πάσανγκ Ντάουα Λάμα, ο Τένσινγκ Νοργκέι, ο Ανγκ Τάρκι και ο Γκιάλζεν Νόρμπου Σέρπα, θεωρούνται από τους σημαντικότερους σέρπα ορειβάτες του 20ού αιώνα. Ο Πάσανγκ ήταν αρχικά βουδιστής Λάμα αλλά ασχολήθηκε με τη δουλειά του βαστάζου μεγάλων υψομέτρων και την ορειβασία. Το 1937, ανέβηκεμε τον Βρετανό Φρέντι Σπένσερ Τσάπμαν στο Τσομολάρι (7.314) μ. Δύο χρόνια αργότερα, στις 19 Ιουνίου του 1939, έφτασε μαζί με τον Φριτς Βίεσνερ σχεδόν στην κορυφή του Κ2. Εξαιτίας της επερχόμενης νύχτας ο Πάσανγκ αρνήθηκε να προχωρήσει περισσότερο περαιτέρω. Η καταστροφική αμερικανική αποστολή στο K2 το 1939 περιγράφεται συχνά σαν "σόου για έναν ηθοποιό" από τον γερμανικής καταγωγής Φριτς Βίεσνερ, αλλά την απόφαση για την επιστροφή που τού έσωσε τη ζωή, την πήρε ο Πάσανγκ. Κατεβαίνοντας εξαντλημένοι, ανακάλυψαν ότι οι σύντροφοι του Βίεσνερ είχαν σηκώσει όλες τις κατασκηνώσεις και ετοιμάζονταν να φύγουν από το βουνό θεωρώντας τους νεκρούς.
Πούτσο Φερνάντεζ
Βιογραφία
Ο Φερνάντεζ γεννήθηκε το 1927 στην Αβάνα της Κούβας. Άρχισε να δουλεύει στο θέατρο στην Κούβα όταν ήταν μόλις 13 ετών κάνοντας αρκετές μικρές δουλειές στα παρασκήνια. Ωστόσο, άρχισε σύντομα να παίζει με τον πατέρα του στην παράσταση La Tremenda Corte.
Ένας από τους πιο γνωστούς ρόλους του Φερνάντεζ ήταν στο El Barrio Cuatro Calles, όπου έπαιξε το ρόλο του Pepón, ενός από τους ιδιοκτήτες δύο αρτοποιείων που ανταγωνίζονται. Αργότερα, η κωμωδία πήρε μια άλλη διαδρομή, όπου ο Φερνάντεζ έγινε “Superpan”, μια παρωδία υπερήρωα, όπως Chespirito.
Δούκισσα Νομικού
Θέατρο - Κινηματογράφος
Το 2013, επιλέχθηκε από τον σκηνοθέτη Νίκο Παναγιωτόπουλο, να πρωταγωνιστήσει στην ταινία του, «Η Λιμουζίνα», η οποία προβλήθηκε το φθινόπωρο της ίδιας χρονιάς. Το 2014 πρωταγωνίστησε στην ταινία «Η κόρη του Ρέμπραντ», που προβλήθηκε στις 10 Δεκεμβρίου 2015 και παράλληλα έκανε το θεατρικό της ντεμπούτο με την παράσταση «Τρωικός Πόλεμος», ενσαρκώνοντας την Ωραία Ελένη.
Θάλασσα της Κελέβης
Η θάλασσα της Κελέβης (ινδονησιακά: Laut Sulawesi, φιλιππινέζικα: Dagat Selebes) βρίσκεται στον δυτικό Ειρηνικό Ωκεανό και οριοθετείται στα βόρεια από το αρχιπέλαγος Σουλού και την θάλασσα Σουλού, καθώς και το νησί Μιντανάο των Φιλιππίνων, στα ανατολικά από την συστάδα νησιών Σανγκιχέ, στα νότια από την χερσόνησο Μιναχάσα του Σουλαουέζι και στα δυτικά από το Καλιμαντάν στην Ινδονησία. Εκτείνεται σε μια απόσταση 675 χιλιομέτρων από βόρεια προς νότια και σε μια απόσταση 840 χιλιομέτρων από ανατολικά προς δυτικά. Έχει έκταση 280.000 τ.χλμ. και μέγιστο βάθος 6.200 μέτρων. Νότια του ακρωτηρίου Μανγκαλιχάτ, η θάλασσα ανοίγεται προς τα νοτιοδυτικά διαμέσου του στενού Μακασσάρ στην θάλασσα της Ιάβας.
Έκταση
Στα Ανατολικά. Μια γραμμή από το σημείο Τινάκα, στο νότιο σημείο του Μιντανάο μέχρι το βόρειο σημείο του Πουλάου Σανγκιχέ Μπεσάρ (3.75°N, 125.43333°W) και εκείθεν διαμέσου του Πουλάου-πουλάου Σανγκιχέ μέχρι το Ταντζούνγκ Πουισάν, το βορειοανατολικό άκρο της Κελέβης [ Σουλαουέζι ].
Στα Δυτικά. Η Ανατολική ακτή της Βόρνεο μεταξύ του Ταντζούνγκ Μανγκαλιχάτ και του Ταντζόνγκ Λαμπιάν, το νότιο όριο της θάλασσας Σουλού.
Ισπανικός εμφύλιος πόλεμος
Ο ισπανικός εμφύλιος πόλεμος, ο οποίος διήρκεσε από τις 17 Ιουλίου 1936 μέχρι την 1 Απριλίου 1939, ήταν ο πόλεμος μεταξύ των Ισπανών Εθνικιστών υπό την καθοδήγηση του στρατηγού Φρανθίσκο Φράνκο και των Δημοκρατικών, δηλαδή των υπερασπιστών της εκλεγμένης κυβέρνησης, αριστερών, σοσιαλιστών, αναρχικών και κομμουνιστών. Οι Δημοκρατικοί καθοδηγούνταν από τον Πρόεδρο της Β΄ Ισπανικής Δημοκρατίας Μανουέλ Αθάνια. Νικήτριες αναδείχθηκαν οι εθνικιστικές δυνάμεις του Φράνκο που υποστηρίχτηκαν ανοιχτά από τη Χιτλερική Γερμανία και τη φασιστική Ιταλία. Οι Δημοκρατικοί εφοδιάζονταν με όπλα και εθελοντές που προέρχονταν από την ΕΣΣΔ και την Κομμουνιστική Διεθνή. Κάπου 250 Έλληνες εθελοντές πολέμησαν στην Ισπανία. Οι εθνικιστές υποστηρίζονταν από τη Φασιστική Ιταλία και τη Ναζιστική Γερμανία οι οποίοι προσέφεραν συνεχώς και αδιάλειπτα το καλύτερο έως τότε πολεμικό υλικό στον κόσμο και πολεμικά σώματα ελίτ, όπως η γερμανική Λεγεώνα Κόνδωρ και τα «Ιταλικά Εθελοντικά Σώματα» που συχνά ενεργούσαν αυτόνομα στην πρώτη γραμμή του πυρός.
Ο φίλος μου ο Λευτεράκης
Ο τίτλος Ο φίλος μου ο Λευτεράκης μπορεί να αναφέρεται:
Ισπανικός εμφύλιος πόλεμος
Δημοκρατικοί
Οι δημοκράτες στην Ισπανία καθορίζονταν από το κέντρο που υποστήριζε μια μετριοπαθής καπιταλιστική και φιλελεύθερη δημοκρατία και τους επαναστάτες αναρχικούς που ήταν αντίθετοι στη Δημοκρατία μεν, αλλά και κατά στις δυνάμεις του πραξικοπήματος. Η βάση τους ήταν κυρίως κοσμική και αστική, αλλά περιελάμβανε και αγρότες χωρίς αγροτεμάχια και ήταν ιδιαίτερα ισχυρή σε βιομηχανικές περιοχές όπως η Αστούρια, η χώρα των Βάσκων και η Καταλονία.
Η συντηρητική, έντονα καθολική χώρα των Βάσκων, μαζί με την Καθολική Γαλικία και την αριστερή Καταλονία, επιδίωκαν αυτονομία ή ανεξαρτησία από την Ισπανία. Η δημοκρατική κυβέρνηση επέτρεψε τη δυνατότητα αυτοδιοίκησης για τις δύο περιοχές των οποίων οι δυνάμεις τάχθηκαν με τον δημοκρατικό Στρατό (Ejército Popular Republicano, EPR), ο οποίος αναδιοργανώθηκε σε μικτές ταξιαρχίες.
Η διπλωματία που έκρινε τον πόλεμο
Μετά την πτώση της δικτατορίας του Πρίμο Ντε Ριβέρα και την αποπομπή του Βασιλέα Αλφόνσου 8ου, με εκλογές, η Ισπανία του 1936 μπήκε σε μια ασυνήθη δημοκρατική διαδικασία όπως και κάθε άλλη χώρα σε παρόμοια περίπτωση. Στην πρώτη τότε δημοκρατική κυβέρνηση πρωτοστατούσαν Κεντρο-Δεξιοί και Σοσιαλιστές, όπως και με τα σημερινά κόμματα στην Ισπανία, το δε Σοσιαλιστικό Κόμμα φέρει ακριβώς την ίδια ονομασία με το κόμμα που σήμερα (2008) είναι στην κυβέρνηση (PSOE). Οι Κομμουνιστές ήταν μόλις το 3% του εκλογικού σώματος. Οι στρατιωτικοί που είχαν συνηθίσει επί κάπου 200 χρόνια τα πραξικοπήματα επιχείρησαν δύο τέτοια μέσα στην περίοδο 1931-35 τα οποία και απέτυχαν. Στο πρώτο από αυτά ο στρατηγός Φρανθίσκο Φράνκο δε συμμετείχε καν, και στο δεύτερο εντάχθηκε την τελευταία στιγμή με πρόσκληση από τη χούντα που διοικούσε ο στρατηγός Εμίλιο Μόλα, που ήταν και ο κύριος οργανωτής και των δύο. Ο Φρανθίσκο Φράνκο επελέγη γιατί ήταν πρώην διοικητής της Ισπανικής Λεγεώνας των Ξένων και είχε επιρροή στα στρατεύματα αυτά, που ήταν ιδιαίτερα αξιόμαχα. Αλλά το δεύτερο αυτό κίνημα απέτυχε στη Μαδρίτη και τη Βαρκελώνη, εκεί δηλαδή που βρισκόταν το κλειδί της διοίκησης της Ισπανίας, και τελικά οι 4 στρατηγοί της Χούντας είτε συνελήφθησαν είτε έμεναν παγιδευμένοι σε μικρές περιοχές, χωρίς ελπίδα να επεκτείνουν τη δράση τους. Μόνο ο Φρανθίσκο Φράνκο βρέθηκε μόνος του στις Κανάριες Νήσους ανεμπόδιστος να επικρατήσει, αν και χωρίς κανένα μέσο να προωθηθεί στην ενδοχώρα.
Χρονολόγιο
19 Ιουλίου. Αεροπορική μετακίνηση του Φρανθίσκο Φράνκο από το νησί Γκραν Κανάρια στην πόλη Τετουάν του Μαρόκου και ανάληψη της αρχηγίας των εκεί κινηματιών. Παραίτηση του Μαρτίνεθ Μπάριο, αντικαταστάτη του Κιρόγκα.
7 Αυγούστου. Δηλώσεις του επικεφαλής του εθνικιστικού μετώπου της πόλεως Μπανταχόθ στα σύνορα με την Πορτογαλία στρατηγού Κέιπο Ντελιάνο σε Πορτογάλο δημοσιογράφο, σύμφωνα με τις οποίες "ο στρατηγός Φράνκο εκήρυξε την επανάστασιν, διότι επέκειτο κομμουνιστικόν κίνημα εν Ισπανία".
Φαράγγι Μέσωνα
thumb|250px|Το μονοπάτι στο φαράγγι Το φαράγγι του Μέσωνα βρίσκεται στην Ιεράπετρα, στην περιοχή της Κοινότητος Καβουσίου ανατολικά του χωριού Καβούσι. Είναι σχετικά ένα μικρό φαράγγι, καθώς το μήκος του φτάνει τα 4 χλμ., το οποίο συνδέει το οροπέδιο της Θρυπτής με την περιοχή του Καβουσίου. Το φαράγγι διασχίζεται από ένα μονοπάτι το οποίο οδηγεί προς τον ορεινό οικισμό του Τσαμάντη.
Φώφη Γεννηματά
Ηγεσία του ΠΑΣΟΚ
Στις 12 Νοεμβρίου 2017, πραγματοποιήθηκε ο πρώτος γύρος των εκλογών για την ανάδειξη του επικεφαλής του νέου κόμματος, μεταξύ εννέα υποψηφίων. Επειδή κανένας από τους υποψηφίους δεν κέρδισε την απαιτούμενη πλειοψηφία, διεξήχθη και δεύτερος γύρος μεταξύ της Φώφης Γεννηματά και του Νίκου Ανδρουλάκη. Νικητής αναδείχθηκε η Φώφη Γεννηματά, με 56,75% των ψήφων.
Στις 28 Νοεμβρίου 2017, ανακοινώθηκε το όνομα του Κινήματος Αλλαγής. Στις 2 Δεκεμβρίου 2017, ανακοινώθηκε το εξαμελές Πολιτικό Συμβούλιο του κόμματος, αποτελούμενο από τους Σταύρο Θεοδωράκη, Νίκο Ανδρουλάκη, Γιώργο Καμίνη, Θανάση Θεοχαρόπουλο, τον Γιώργο Παπανδρέου και την ίδια.
Θάνατος
Στις 12 Οκτωβρίου 2021, εισήχθη στο νοσοκομείο Ευαγγελισμός καθώς παρουσίασε υποτροπή η βασική της νόσος. Λόγω αυτού, αποσύρθηκε από τη διεκδίκηση της ηγεσίας του Κινήματος Αλλαγής. Η κατάσταση της υγείας επιδεινωνόταν μέρα με την ημέρα, και τελικά κατέληξε στις 12:04 το μεσημέρι, της 25ης Οκτωβρίου 2021. Η είδηση του θανάτου της σχολιάστηκε από πολιτικούς όλων των κομμάτων, ενώ η Βουλή ανέστειλε για μια εβδομάδα, ως ένδειξη πένθους, τις εργασίες της.
Μεσιέ 109
Περιβάλλων χώρος
Ο M109 είναι ο φωτεινότερος γαλαξίας στην ομάδα M109, μια μεγάλη ομάδα γαλαξιών που βρίσκεται στον αστερισμό της Μεγάλης Άρκτου και μπορεί να περιέχει πάνω από 50 γαλαξίες.
Αιολική μηχανή
Τύποι αιολικών μηχανών
thumb|μερική άποψη του αιολικού πάρκου "Ημεροβίγλι", Ν. Κεφαλληνίας Οι αιολικές μηχανές διακρίνονται σε δυο κύριους τύπους: κατακόρυφου άξονα περιστροφής και οριζόντιου άξονα περιστροφής. Στις Α/Γ οριζοντίου άξονα ο δρομέας είναι τύπου έλικα και βρίσκεται συνεχώς παράλληλος με την κατεύθυνση του ανέμου και του εδάφους. Στις Α/Γ κατακόρυφου άξονα ο δρομέας παραμένει σταθερός και είναι κάθετος προς την επιφάνεια του εδάφους.
Στην παγκόσμια αγορά έχουν επικρατήσει οι ανεμογεννήτριες οριζόντιου άξονα για την ηλεκτροπαραγωγή, σε ποσοστό 90 %. Η ισχύς τους φτάνει τα 5 ΜWatt, η διάμετρος του δρομέα κυμαίνεται μεταξύ 40 και 120 μέτρων, το ύψος του πύργου εγγίζει τα 120 μέτρα και λειτουργούν σε ένα παράθυρο ταχυτήτων ανέμου 3 ως 30 m/s. Μπορούν να συνδεθούν απευθείας στο ηλεκτρικό δίκτυο της χώρας.
Δήμος Λάκκας Σουλίου
Ο Δήμος Λάκκας Σουλίου (παλαιότερα δήμος Δερβιζιάνων) ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωδώνης. Ήταν ο νοτιότερος δήμος του νομού και συνορεύει με τους νομούς Θεσπρωτίας και Πρέβεζας. Περιλάμβανε δεκατέσσερα δημοτικά διαμερίσματα και είχε συνολικό πληθυσμό 3.552 κατοίκους. Έδρα του δήμου ήταν ο οικισμός Δερβίζιανα. Στον δήμο αυτό βρίσκονται οι πηγές του ποταμού Αχέροντα.Υπάρχουν αρκετές πηγές νερού που τροφοδοτούν τον Αχέροντα και τους παραποταμούς του. Αυτές είναι στη Μπεστιά, το Σιστρούνι, τη Σμυρτιά, τους Γεωργάνους και τα Δερβίζιανα.
Χέρμπερτ Τίσι
Ο Χέρμπερτ Τίσι (Herbert Tichy) (1 Ιουνίου, 1912, Βιέννη- 26 Σεπτεμβρίου, 1987 Βιέννη) ήταν Αυστριακός συγγραφέας, γεωλόγος, δημοσιογράφος και ορειβάτης. Πραγματοποίησε την πρώτη ανάβαση του Τσο Ογιού στις 19 Οκτωβρίου, 1954, με τον Γιόζεφ Γιόχλερ και τον Πάσανγκ Ντάγουα Λάμα.
Βίος
To 1933 ο Τίσι μαζί με τον Μαξ Ράις έκανε ταξίδι με μοτοσικλέτα στην Ινδία. Το 1935 έκανε και δεύτερο ταξίδι στην Ινδία και από εκεί ταξίδεψε προσκυνητής στο ιερό βουνό Καϊλάς στο Θιβέτ. Κατά τη διάρκεια αυτού του ταξιδιού, επιχείρησε με δύο σχοινοσυντρόφους του την πρώτη ανάβαση της Γκούρλα Μαντχάτα σε αλπικό στιλ, αλλά αναγκάστηκε να γυρίσει πίσω από τα 7.200 μ.
Εταιρεία των Ανατολικών Σιδηροδρόμων
Παρασκήνιο
Η απόφαση για την κατασκευή του σιδηροδρόμου οριστικοποιήθηκε, και ο Αμπντούλ Αζίζ ανέθεσε σύμβαση παραχώρησης στη Van der Elst και Cie, μια Βελγική κατασκευαστική εταιρεία, στις 31 Μαΐου 1868, με τη βοήθεια του Αντρέ Λανγκράντ-Ντιμονκέ. Ο Λανγκράντ-Ντιμονκέ ανέλαβε την παραχώρηση από τη Van der Elst και ξεκίνησε τα έργα αυτοπροσώπος. Όμως, αντιμετώπισε οικονομικές δυσκολίες και αδυνατούσε να συνεχίσει στην κατασκευή της γραμμής, έτσι το Σουλτανάτο ακύρωσε τη παραχώρηση στις 12 Απριλίου 1869. Στη συνέχεια η παραχώρηση δόθηκε στον Μωρίς ντε Χιρς, έναν Γερμανό χρηματοδότη, για να κατασκευάσει τη γραμμή. Ο Χιρς συνεργάστηκε με τον Ντιμονκέ στο παρελθόν σε αρκετά σιδηροδρομικά έργα. Το καταστατικό περιελάμβανε μια κύρια γραμμή από την Κωνσταντινούπολη στα σύνορα με την Αυστρία στο Ντόμπρλιν μέσω Αδριανούπολης, η οποία θα συνδεόταν με τον Νότιο Αυστριακό Σιδηρόδρομο. Αυτή η διαδρομή επελέγη αντί μιας πιο σύντομης μέσω Βελιγραδίου ώστε να αποφευχθεί η κατασκευή της γραμμής μέσω της Σερβίας, η οποία ήταν ημι-ανεξάρτητη από το 1829. Η Αυστροουγγαρία ήταν υπέρ αυτής της διαδρομής μιας και θα αύξανε την επιρροή της στη Βοσνία. Το καταστατικό επίσης περιελάμβανε την κατασκευή διακλαδώσεων προς το Μπουργκάς, τη Θεσσαλονίκη και την Αλεξανδρούπολη. Στη συνέχεια ο Χιρς ίδρυσε τον Αυτοκρατορικό Τουρκοευρωπαϊκό Σιδηρόδρομο με έδρα στο Παρίσι, για την κατασκευή της γραμμής το 1869. Η εταιρεία προσέλαβε τον Βίλχελμ φον Πρέσελ, από το Νότιο Αυστριακό Σιδηρόδρομο, ως επικεφαλής του έργου. Τον Ιανουάριο του 1870, η κατασκευή ξεκίνησε ταυτόχρονα σε Κωνσταντινούπολη, Αλεξανδρούπολη, Θεσσαλονίκη και Ντόμπρλιν, παρά την έναρξη του Γαλλοπρωσικού Πολέμου. Η λειτουργία της γραμμής προγραμματιζόταν να δωθεί στο Νότιο Αυστριακό Σιδηρόδρομο, αλλά όταν οι διαπραγματεύσεις απέτυχαν, ο Χιρς ίδρυσε τον Σιδηρόδρομο της Ανατολής (Chemins de fer Orientaux), τον Ιανουάριο του 1870, με έδρα επίσης στο Παρίσι. thumb|Ο σιδηροδρομικός σταθμός του Κάραγατς, στην Αδριανούπολη.
Περιοριστικές ενδονουκλεάσες
Οι περιοριστικές ενδονουκλεάσες είναι ένζυμα που παράγονται από τα βακτήρια. Λέγονται "ενδονουκλεάσες" γιατί κόβουν το DNA στο εσωτερικό του μορίου και "περιοριστικές" γιατί η δραστικότητα τους περιορίζεται στο "ξένο" DNA, συμμετέχοντας στο μηχανισμό άμυνας των ξενιστών έναντι των "εισβολέων". Διαθέτουν επίσης έναν μηχανισμό ο οποίος τροποποιεί το DNA του βακτηρίου (μεθυλίωση) αποτρέποντας την τμηματοποίηση του (restriction-modification system).
Γούντι Χάρελσον
Στην τηλεόραση, έπαιξε στην κωμική σειρά Cheers και κέρδισε το βραβείο Emmy Β' Ανδρικού Ρόλου. To 2014 έπαιξε στη σειρά True Detective και προτάθηκε για Emmy και Χρυσή Σφαίρα.
Επίσκοπος Κνωσού Μεθόδιος Βερνιδάκης
Ο Επίσκοπος Κνωσού Μεθόδιος (κατά κόσμον Εμμανουήλ Βερνιδάκης, Ηράκλειο, 27 Ιουνίου 1969) είναι Έλληνας επίσκοπος και θεολόγος, που υπηρετεί ως Τιτουλάριος Επίσκοπος Κνωσού, Βοηθός Επίσκοπος της Ιεράς Αρχιεπισκοπής Κρήτης, από το 2022.
Ιωάννης Βουλπιώτης
Βιογραφικά στοιχεία
Γεννήθηκε το 1902 στην Αθήνα και ήταν γιος του Κωνσταντίνου Βουλπιώτη, αξιωματικού του ελληνικού Στρατού Ξηράς με καταγωγή από τη Βούλπη της Ευρυτανίας, και της Θαλίας Αγγελοπούλου - Αθανάτου, συγγενής του νομικού Θρασύβουλου Αγγελόπουλου - Αθανάτου. Από την πλευρά του πατέρα του καταγόταν από οικογένεια οπλαρχηγών και ήταν εγγονός του Δημητρίου Βουλπιώτη, βουλευτή και υπουργού Δικαιοσύνης και Παιδείας στις κυβερνήσεις του Χαριλάου Τρικούπη.
Σκάνδαλο προμηθειών και φυλάκιση
Τη δεκαετία του 1950 ο Βουλπιώτης πρωταγωνίστησε στη διαμάχη μεταξύ Παπάγου - Μαρκεζίνη, που οδήγησε στην αποχώρηση του δεύτερου από τον Ελληνικό Συναγερμό. Ειδικότερα, τον Νοέμβριο του 1954 η κυβέρνηση Παπάγου αποφάσισε να προχωρήσει στην προκήρυξη διεθνή διαγωνισμού για την προμήθεια τηλεφωνικού και ραδιοφωνικού εξοπλισμού, απόφαση για την οποία διαμαρτυρήθηκε έντονα ο Βουλπιώτης. Ισχυρίστηκε ότι η ελληνική κυβέρνηση, δια του τότε υπουργού Σπυρίδωνα Μαρκεζίνη, είχε δεσμευθεί προς την εταιρεία Siemens. Μετά από παρασκηνιακές συναντήσεις και επικοινωνίες στις οποίες ο Βουλπιώτης υποστήριξε ότι με εντολή του Μαρκεζίνη είχε σταλεί στη Γερμανία προς ανεύρεση πιστώσεων (παρουσιάζοντας παράλληλα επιστολή του Μαρκεζίνη), με την οποία αναλάμβανε συγκεκριμένες δεσμεύσεις προς τις γερμανικές εταιρείες. Επίσης, ισχυρίστηκε ότι ο Μαρκεζίνης και ο Αθανάσιος Καψάλης, που ήταν υπουργός Οικονομικών, επιχείρησαν να τον αποτρέψουν από τη δημοσιοποίηση των επιστολών. Ο Αλέξανδρος Παπάγος δημοσιοποίησε το θέμα, προκαλώντας την αντίδραση του Μαρκεζίνη, ο οποίος διέψευσε τον Βουλπιώτη, ισχυριζόμενος -όπως και αποδείχτηκε- ότι η επιστολή που είχε παρουσιάσει δεν ήταν η υπογραφείσα, αλλά σχέδιο αυτής. Το όλο θέμα προκάλεσε έντονες αντιδράσεις και η ελληνική κυβέρνηση δεσμεύθηκε έναντι της γερμανικής πως θα τηρούσε τις υποχρεώσεις της.
Εξωτερικοί σύνδεσμοι
Κατηγορία:Έλληνες επιχειρηματίες Κατηγορία:Τάγματα ασφαλείας Β
Διαστημική Υπηρεσία του Ηνωμένου Βασιλείου
Η Διαστημική Υπηρεσία του Ηνωμένου Βασιλείου (UK Space Agency) είναι υπεύθυνη για το διαστημικό πρόγραμμα της χώρας. Ιδρύθηκε την 1η Απριλίου 2010 και διαδέχθηκε το Εθνικό Βρετανικό Κέντρο Διαστήματος. Τα κεντρικά γραφεία της υπηρεσίας βρίσκονται στο Σουίντον. Η επίσημη ανακοίνωση για την ίδρυση της πραγματοποιήθηκε στις 23 Μαρτίου 2010 από τους Πίτερ Μάντελσον, Πολ Ντρέισον και τον αστροναύτη του Ευρωπαϊκού Οργανισμού Διαστήματος, Τίμοθι Πικ.
Τοπική Επιτροπή Ε.Ο.Κ. Δωδεκανήσου
Β' Φάση Πρωταθλήματος
Εξωτερικοί σύνδεσμοι
Ποδοσφαιρο Ποδοσφαιρο
Μιχάλης Γκανάς
Γεννήθηκε στον Τσαμαντά Θεσπρωτίας το 1944 και έζησε τα πρώτα χρόνια της ζωής του σε χώρες της Ανατολικής Ευρώπης. Φοίτησε στη Νομική Σχολή του Πανεπιστημίου Αθηνών. Εργάστηκε ως βιβλιοπώλης, ως επιμελητής τηλεοπτικών και ραδιοφωνικών εκπομπών και ως κειμενογράφος. Πολλά ποιήματά του έχουν μελοποιηθεί από σημαντικούς Έλληνες και ξένους μουσικοσυνθέτες όπως ο Μίκης Θεοδωράκης, ο Θανάσης Γκαϊφύλλιας, ο Δημήτρης Παπαδημητρίου, ο Νίκος Ξυδάκης, o Ara Dinkjian, κ.ά. Το 1994 τιμήθηκε με το Β΄ Κρατικό Βραβείο ποίησης για το έργο του Παραλογή και το 2011 βραβεύτηκε για το σύνολο του ποιητικού του έργου από την Ακαδημία Αθηνών.
Εργογραφία
Άλλες Εκδόσεις
Στα γαλλικά:
Heroes (άλμπουμ των Sabaton)
Πηγές
Κατηγορία:Δισκογραφία των Sabaton Κατηγορία:Άλμπουμ του 2014
Μακάρες
Γενικά η προσέγγιση στις νησίδες αυτές που προσφέρεται για αλιεία απαιτεί ιδιαίτερη προσοχή, κατάλληλο εξοπλισμό με ναυτικό χάρτη και παρακολούθηση του μετεωρολογικού δελτίου, λόγω των ευμετάβλητων τοπικών καιρικών συνθηκών.
Παραπομπές
*
Χέλμουτ Σμιτ
Ως Καγγελάριος
Η πολιτική εναντίον της τρομοκρατικής Φράξια Κόκκινος Στρατός ήταν αντίσταση με καμία γραμμή συμβιβασμού. Συγκεκριμένα, επέτρεψε στην αντιτρομοκρατική μονάδα GSG 9 να τελειώσει την πειρατεία του αεροσκάφους Landshut της Lufthansa το φθινόπωρο του 1977. Συνέδεσε το πολιτικό μέλλον του έντονα με την επέκταση του ΝΑΤΟ μετά από τη σοβιετική εισβολή στο Αφγανιστάν.
Λοιπές πληροφορίες
Μια λιγότερο γνωστή πτυχή της προσωπικότητας του Χέλμουτ Σμιτ ήταν η σχέση του με την κλασική μουσική. Είχε σπουδάσει πιάνο και ήταν αξιόλογος σολίστας. Σε συνεργασία, μάλιστα, με το συμπατριώτη του και διάσημο βιρτουόζο Κριστόφ Έσενμπαχ (Christoph Eschenbach) είχε ηχογραφήσει κοντέρτα για πιάνο του Μότσαρτ και του Μπαχ.
Αίγιο
Ελληνιστική περίοδος
Το 308 π.Χ. η πόλη πέρασε στην εξουσία του Πολυσπέρχοντα, ο οποίος διόρισε φρούραρχο τον Στρόμβιχο. Το 303 π.Χ. την πόλη του Αιγίου την πολιόρκησε ο γιος του Αντιγόνου, Δημήτριος ο Πολιορκητής. Τελικά η φρουρά υπέκυψε. Ο Δημήτριος φέρθηκε πολύ σκληρά στη μακεδονική φρουρά. Σταύρωσε μπροστά στις πύλες της πόλης το Στρόμβιχο και 80 άντρες του. Από το 303 π.Χ. το Αίγιο όπως και όλες οι Αχαϊκές πόλεις, πέρασαν μια περίοδο κρίσης και αναταραχών. Οι Μακεδόνες τοποθέτησαν τυράννους σε κάθε πόλη και άρχισαν οι μεγάλοι καυγάδες για το ποιος θα γίνει τύραννος. Η κατάσταση αυτή κράτησε ως το 287 π.Χ. όταν οι Αχαϊκές πόλεις ανέτρεψαν και έδιωξαν τις μακεδονικές φρουρές και δημιούργησαν τον πρώτο πυρήνα της Αχαϊκής Συμπολιτείας που έπαιξε σημαντικό ρόλο στα πράγματα της Πελοποννήσου έως τη Ρωμαϊκή κατάκτηση (145 π.Χ.).
Επανάσταση του 1821
Όταν οι Τούρκοι του Αιγίου πληροφορήθηκαν την παράδοση των Τούρκων των Καλαβρύτων, αποφάσισαν να φύγουν οικειοθελώς και να περάσουν με βάρκες στη Φωκίδα, επειδή το Αίγιο δεν διέθετε κανένα φρούριο. Στην αποχώρησή τους αυτή τους βοήθησαν και οι ίδιοι οι Αιγιώτες. Δεν είναι ακριβώς γνωστό πότε συνέβη αυτό, και, για λόγους τοπικιστικής υπερηφανείας, ορισμένοι ισχυρίστηκαν ότι το Αίγιο ήταν η πρώτη ελληνική πόλη που απελευθερώθηκε. Στην "Ιστορία του Ελληνικού Έθνους" αναφέρεται ότι η εκκένωση του Αιγίου έγινε το αργότερο στις 23 Μαρτίου, με την αιτιολογία ότι ο Λόντος το μεσημέρι της 25ης ήταν στην Πάτρα και δεν μπορεί να έφυγε από το Αίγιο πριν την αναχώρηση των Τούρκων. Αυτή η αναφορά θεωρείται λάθος, γιατί ο Λόντος και το στράτευμά του μπορούσαν να διανύσουν την απόσταση Αίγιο - Πάτρα ακόμα και σε μια νύχτα. Ο Ιωάννης (Γενναίος) Κολοκοτρώνης αναφέρει ότι οι Τούρκοι έφτασαν στη Φωκίδα στις 25 Μαρτίου, ενώ ο Φραντζής (Δ', 178) αναφέρει ότι η σημαία της ελευθερίας υψώθηκε στο Αίγιο την 26η Μαρτίου. Ως πλέον πιθανές ημέρες αναχώρησης των Τούρκων από το Αίγιο θεωρούνται η 24 ή 25 Μαρτίου. Ο Ιστορικός του 19ου αιώνα Σπυρίδων Λάμπρος στο "Ιστορικό Λεξικό" του 1880 γράφει ότι το Αίγιον υπήρξεν η πρώτη πόλις, εκ της οποίας, εκραγείσης της Επαναστάσεως, έφυγαν οι Τούρκοι το κατ' αρχάς έντρομοι.
Σημαντικά διατηρητέα κτήρια
thumb|Μέγαρο Παναγιωτόπουλου (οδός Μητροπόλεως).
Φιλαρμονική Αιγίου «Ευτέρπη» (1892)
Είναι μία από τις παλαιότερες φιλαρμονικές της Ελλάδος, υπήρξε πανελλήνιο φυτώριο μουσικών και αρχιμουσικών και συνεχίζει μέχρι σήμερα το έργο της. Ιδρύθηκε το έτος 1892 με πρωτοβουλία του τότε δημάρχου Αιγίου Σπύρου Παναγιωτόπουλου, του αδελφού του Πανάγου Παναγιωτόπουλου και άλλων φιλόμουσων Αιγιωτών. Πρώτος αρχιμουσικός της υπήρξε ο Ιταλός Odesseo Mattiotsi. Έπειτα για ένα διάστημα αρχιμουσικός διετέλεσε ο Ιωάννης Παρίδης, ενώ το 1899 τη διεύθυνση ανέλαβε ο Αυστριακός Alberto Andlouvits, επί των ημερών του οποίου η Φιλαρμονική προόδευσε σημαντικά. Κατόπιν σπουδαιότεροι αρχιμουσικοί υπήρξαν οι εξής:
Χορωδία Αιγίου (1933)
Πολυφωνική μικτή χορωδία. Είναι από τις παλιότερες της χώρας. Ιδρύθηκε το 1933 από τους Αιγιώτες Γεράσιμο Παυλόπουλο, Νύση Μεσσηνέζη, Αριστόξενο Περιστέρη και Αθανάσιο Παναγόπουλο, με μαέστρο τον καθηγητή μουσικής Κώστα Χάγιο και 70 a capella χορωδούς. Μέχρι το 1940 πραγματοποίησε σειρά εντυπωσιακών συναυλιών σε Αθήνα και άλλες πόλεις της Ελλάδας. Το 1937, υπό την αιγίδα του βασιλιά Γεωργίου Β΄, έδωσε συναυλία στο θέατρο "Ολύμπια" με τη δημιουργία και γυναικείου τμήματος. Μαέστρος της χορωδίας διετέλεσε και ο μουσικοσυνθέτης Γεώργιος Καζάσογλου.
Αλέξανδρος Τυρναβίτης
Ο Αλέξανδρος Τυρναβίτης (1711 – 25 Νοεμβρίου 1761) ήταν Δάσκαλος του Γένους που γεννήθηκε το 1711 στον Τύρναβο. Μορφώθηκε υπό Ιωαννιτών δασκάλων και δίδασκε στη σχολή που ίδρυσε στην πατρίδα του ο Μητροπολίτης Λαρίσης Παρθένιος. Αργότερα προσκλήθηκε στη σχολή του Βουκουρεστίου, όπου και δίδαξε μέχρι του θανάτου του στις 25 Νοεμβρίου 1761.
Κουλοχέρης
Σήμερα συναντάμε τους κουλοχέρηδες στα καζίνο, αλλά και στο διαδίκτυο υπό ψηφιακή μορφή. Η μηχανή slot διαθέτει ανιχνευτή, ο οποίος αναγνωρίζει το νόμισμα ή μάρκα την οποία ο παίκτης εισάγει στο μηχάνημα. Η μηχανή πληρώνει τον παίκτη όταν συγκεκριμένοι συνδυασμοί συμβόλων εμφανιστούν στην οθόνη. Τα φρουτάκια αποτελούν την πλέον διαδεδομένη μορφή τζόγου και προσφέρουν στα καζίνο μέχρι και το 70 τις εκατό των κερδών τους.
Άλλες πρώτες μηχανές
Άλλες πρώτες μηχανές, όπως το trade stimulator, απέδιδαν τα κέρδη με τη μορφή τσιχλών με γεύσεις φρούτων, ανάλογα με τις γεύσεις οι οποίες εμφανίζονταν στις κάρτες του παιχνιδιού. Τα πανταχού παρόντα σύμβολα κυλίνδρων διαφόρων φρούτων χρησιμοποιήθηκαν για πρώτη φορά το 1909 από την Industry Novelty Company. Το δημοφιλές κεράσι και σύμβολα πεπόνι απορρέουν από αυτό το μηχάνημα. Το σύμβολο BAR, πλέον κοινό και διαδεδομένο στους κουλοχέρηδες προήλθε από το λογότυπο της εταιρείας Bell-Gum Fruit. Η καταβολή των βραβείων τροφίμων ήταν μια ευρέως χρησιμοποιούμενη τεχνική για την αποφυγή νόμων κατά των τυχερών παιχνιδιών στα κράτη. Η μεγάλη επιτυχία των κουλοχέρηδων βασίστηκε στην επιθυμία του παίκτη να κερδίσει πολλά ποντάροντας πολύ λίγα.
Ιωάννης Δημητριάδης-Πέζαρος
Μετά δίδαξε στην περιώνυμη Σχολή του Τυρνάβου κατά την περίοδο από το 1782 μέχρι 1806. Στον Τύρναβο ο Πέζαρος χειροτονήθηκε ιερέας το 1790 και τιμήθηκε με το εκκλησιαστικό οφφίκιο του οικονόμου. Μαθητές του υπήρξαν διαπρεπείς λόγιοι, μεταξύ των οποίων και ο Κωνσταντίνος Κούμας. Στον Τύρναβο διατηρούσε κοινόβιο για ξένους και φτωχούς μαθητές. Με λιτότητα και οικονομία, χωρίς να λείπουν τα αναγκαία, συζούσαν πάντα δέκα μέχρι δεκαπέντε ξένοι μαθητές. Από το πρωί μέχρι το βράδυ δίδασκε σ' όλες τις τάξεις, που πολλές φορές ανέρχονταν σε επτά. Εξαίρετος ήταν ο χαρακτήρας του, καθώς και ο τρόπος διδασκαλίας του. Η προσωπικότητα του σχολάρχη του Τυρνάβου εκθειάζεται και από πολλούς αξιόλογους λογίους σε επιστολές τους, στις οποίες επισημαίνεται το μέγεθος της ακτινοβολίας του μεγάλου τυρναβίτη δασκάλου.
Παραπομπές
Κατηγορία:Έλληνες λόγιοι του 18ου αιώνα
Νίκος Ζωιδάκης
Κατηγορία:Κρητικοί μουσικοί Κατηγορία:Έλληνες άνδρες τραγουδιστές Κατηγορία:Έλληνες μουσικοί Κατηγορία:Έλληνες λυράρηδες κρητικής λύρας
Γκαζνί
Ιστορία
Πολυάριθμα είναι σήμερα τα ερείπια, οι μιναρέδες και οι σπουδαίοι ιστορικοί τάφοι στη γύρω περιοχή, που μαρτυρούν την παλιά ευημερία και δόξα της πόλης, η οποία συνεχίζει και σήμερα ν΄ αποτελεί στρατηγικό και θρησκευτικό κέντρο.
Βιοκλιματικός σχεδιασμός κτιρίων
Αρχές Βιοκλιματικού Σχεδιασμού
Η γενικότερη αρχή του βιοκλιματικού σχεδιασμού θέτει ότι η Νότια πλευρά του κτιρίου πρέπει να χρησιμοποιείται για παθητική ηλιακή θέρμανση, ενώ αντίθετα η Βόρεια για προστασία από τους ανέμους και ανάσχεση της θερμότητας. Ειδικότερα, οι βασικές αρχές του Βιοκλιματικού Σχεδιασμού σχετίζονται με την αρχιτεκτονική δομή και τον προσανατολισμό του κτιρίου καθώς και με τον περιβάλλοντα χώρο.
Ανδρέας Μικελλίδης
Βιογραφικά στοιχεία
Με υποτροφία της βρετανικής κυβέρνησης ακολούθησε μετεκπαίδευση στο Πανεπιστήμιο του Λονδίνου με ειδίκευση στη νευρολογία και στην ψυχολογία (1945-1947). Την περίοδο 1947-1965 διετέλεσε υπεύθυνος των κυβερνητικών Ψυχιατρικών Υπηρεσιών Κύπρου.
Εθνικό Φασιστικό Κόμμα
Πορεία στην Ρώμη
Η πορεία απαρτίστηκε από 30.000 πολίτες, αλλά ο βασιλιάς φοβόταν έναν εμφύλιο πόλεμο, αφού οι μελανοχίτωνες είχαν ήδη πάρει τον έλεγχο της πεδιάδας του Πο και του μεγαλύτερου μέρους της χώρας. Ο Μουσολίνι κλήθηκε να σχηματίσει το υπουργικό του συμβούλιο στις 29 Οκτωβρίου 1922. Συνεπώς, ο Μουσολίνι έφθασε νόμιμα στην εξουσία σύμφωνα με το Statuto Albertino, το Ιταλικό σύνταγμα. Πολλοί επιχειρηματικοί και οικονομικοί ηγέτες πίστευαν ότι θα ήταν δυνατό να χειραγωγηθεί ο Μουσολίνι, των οποίων οι πρώτες ομιλίες έδωσαν έμφαση στην ελεύθερη αγορά και στα οικονομικά του "laissez-faire". Αυτό αποδείχτηκε υπερβολικά αισιόδοξο, καθώς η κορπορατιστική άποψη του Μουσολίνι τόνισε τη συνολική κρατική εξουσία πάνω στις επιχειρήσεις όσο και πάνω σε άτομα μέσω κυβερνητικών φορέων που ελέγχονταν από το Φασιστικό κόμμα, ένα μοντέλο στο οποίο οι επιχειρήσεις διατηρούσαν τις ευθύνες της ιδιοκτησίας, αλλά όχι όλα τα δικαιώματα.
Εξωτερικοί σύνδεσμοι
Κατηγορία:Φασισμός στην Ιταλία Κατηγορία:Β΄ Παγκόσμιος Πόλεμος
Φρειδερίκος Η΄ της Δανίας
Βιογραφία
Ως διάδοχος του θρόνου της Δανίας, απέκτησε μια θέση στο υπουργικό συμβούλιο της Δανίας και βοηθούσε τον πατέρα του στα καθήκοντα της διακυβέρνησης. Το 1864, έλαβε επίσημα μέρος στον Δεύτερο Πόλεμο του Σλέσβιχ εναντίον της Αυστρίας και της Πρωσίας.
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Προτεστάντες μονάρχες Κατηγορία:Οίκος του Γκλύξμπουργκ Κατηγορία:Διάδοχοι της Δανίας
Γιάννης Μαρής
Ο Γιάννης Μαρής (αληθινό όνομα Ιωάννης Τσιριμώκος, 6 Νοεμβρίου 1916 − 13 Νοεμβρίου 1979 ) ήταν Έλληνας δημοσιογράφος, συγγραφέας, σεναριογράφος και κριτικός κινηματογράφου. Έγραψε δεκάδες βιβλία και σενάρια για τον κινηματογράφο. Θεωρείται ο πατέρας του αστυνομικού μυθιστορήματος στην Ελλάδα.
Το έργο του
Αν και εμπορικά επιτυχημένος και δημοφιλής, ο Γιάννης Μαρής υπήρξε παραγνωρισμένος από τους κριτικούς στην εποχή του. Η ενασχόλησή του με το είδος του αστυνομικού μυθιστορήματος, που εντασσόταν από τους τότε κριτικούς στην παραφιλολογία, του στέρησε την αναγνώριση ως μεγάλου συγγραφέα. Πολλά χρόνια μετά αναγνωρίστηκε ως κλασικός. Δημιουργός του θρυλικού χαρακτήρα Γεώργιου Μπέκα, χάρισε στην Ελληνική λογοτεχνία έναν ήρωα που προσπαθεί να ομοιάσει στον επιθεωρητή Μεγκρέ του Σιμενόν, αλλά σε καμία περίπτωση δεν το πετυχαίνει, καθώς το ευρύτερο ψυχογραφικό στοιχείο που κυριαρχεί στον Σιμενόν, στον Μαρή είναι ρηχό, ενώ οι συνεχείς επαναλήψεις αδυνατίζουν την αφηγηματική ροή. Ο Ιρλανδός μεταφραστής των μυθιστορημάτων του Γιάννη Μαρή, καθηγητής J. H. Harrison, έγραψε για το έργο του Έλληνα συγγραφέα, απευθυνόμενος προς Άγγλους εκδότες: " ... Όπως και στο Αρχαίο Ελληνικό Δράμα, οι ιστορίες του προχωρούν προς το αναπόφευκτο τέλος τους, κι αυτό το τέλος μπορεί να είναι ή να μην είναι ευτυχισμένο..."
Πολλά από τα έργα του μεταφέρθηκαν στον κινηματογράφο, τόσο από τον ίδιο, όσο και μετά τον θάνατό του, δημιουργώντας έτσι το αντίστοιχο του φιλμ νουάρ στο ελληνικό σινεμά. Μερικές επίσης από τις πιο επιτυχημένες τηλεοπτικές σειρές τόσο της κρατικής όσο και της ιδιωτικής τηλεόρασης βασίστηκαν στα έργα του. Μεταξύ άλλων ιδιαίτερα επιτυχημένη θεωρήθηκε η τηλεοπτική μεταφορά του βιβλίου του Η εξαφάνιση του Τζων Αυλακιώτη που διασκεύασε ο συγγραφέας Γιάννης Κανδήλας και προβλήθηκε στην ΕΤ1 το 1985. Πολλά βιβλία του έχουν μεταφραστεί σε ξένες γλώσσες.
Ψωκόπτερα
Τα Ψωχόπτερα  (Psocoptera) αποτελούν μια τάξη ημιμετάβολων εντόμων, που είναι στενοί συγγενείς με τα Φθειράπτερα, τα Θυσανόπτερα και τα Ημίπτερα, ιδιαίτερα με τα Φθειράπτερα (Πιν. 1). Περιλαμβάνουν παγκοσμίως περίπου 3.200 είδη. Στην Ελλάδα αναφέρονται περίπου 70 είδη.